20.9.2023
ET
Euroopa Liidu Teataja
L 231/207
IV LISA
UNITED STATES OF AMERICA Federal Trade Commission WASHINGTON, D.C. 20580
Office of the Chair
9. juuni 2023
Didier Reynders Õigusküsimuste volinik Euroopa Komisjon Rue de la Loi / Wetstraat 200 1049 Brüssel Belgia
Lugupeetud volinik Reynders
USA föderaalne kaubanduskomisjon (Federal Trade Commission – FTC) hindab võimalust selgitada oma rolli ELi-USA andmekaitseraamistiku täitmise tagamisel.
Föderaalne kaubanduskomisjon on juba ammu võtnud endale kohustuse kaitsta tarbijaid ja eraelu puutumatust piiriüleselt ning oleme pühendunud selle raamistiku kaubandusvaldkonna aspektide täitmise tagamisele.
Föderaalne kaubanduskomisjon on seda ülesannet täitnud alates 2000. aastast seoses USA-ELi raamistikuga Safe Harbor ja viimati alates 2016. aastast seoses ELi-USA andmekaitseraamistikuga Privacy Shield (1).
16. juulil 2020 tunnistas Euroopa Liidu Kohus (edaspidi „Euroopa Kohus“) kehtetuks ELi andmekaitseraamistiku Privacy Shield aluseks olnud Euroopa Komisjoni kaitse piisavuse otsuse muude küsimuste alusel kui kaubanduspõhimõtted, mille täimist föderaalne kaubanduskomisjon oli taganud.
USA ja Euroopa Komisjon on pärast seda pidanud läbirääkimisi ELi-USA andmekaitse­ raamistiku üle, et kõnealust Euroopa Kohtu otsust arvesse võtta.
Kirjutan, et kinnitada föderaalse kaubanduskomisjoni võetud kohustust ELi-USA andmekaitseraamistiku põhimõtete täitmist jõuliselt tagada.
Eelkõige kinnitame oma kohustusi kolmes põhivaldkonnas: 1) taotluse prioriseerimine ja uurimised; 2) korralduste taotlemine ja seire ning 3) täitmise tagamise alane koostöö ELi andmekaitseasutustega (edaspidi „andmekaitseasutused“).
I.
Sissejuhatus
a.
Föderaalse kaubanduskomisjoni (FTC) eraelu puutumatuse kaitse rakendamine ja poliitikaalane tegevus Föderaalsel kaubanduskomisjonil on laiaulatuslik tsiviilõigusliku kaitse volitus selleks, et edendada tarbijakaitset ja konkurentsi kaubandussektoris.
Oma tarbijakaitse volituste raames rakendab föderaalne kaubanduskomisjon mitmesuguseid seadusi, et kaitsta tarbijate ja nende andmete privaatsust ja turvalisust.
Föderaalse kaubanduskomisjoni (1) Esimees Edith Ramirezi kiri Euroopa Komisjoni õigus- ja tarbijaküsimuste ning soolise võrdõiguslikkuse volinikule Věra Jourovále, milles kirjeldatakse, kuidas föderaalne kaubanduskomisjon tagab uue ELi-USA andmekaitseraamistiku Privacy Shield täitmist (29. veebruar 2016), kättesaadav aadressil https://www.ftc.gov/legal-library/browse/cases-proceedings/public-statements/letterchairwoman-edith-ramirez-vera-jourova-commissioner-justice-consumers-gender-equality-european.
Varem on föderaalne kaubandus­ komisjon võtnud ka USA-ELi programmi Safe Harbor täitmise tagamise kohustuse.
Föderaalse kaubanduskomisjoni esimehe Robert Pitofsky kiri Euroopa Komisjoni siseturu peadirektoraadi direktorile John Moggile (14. juuli 2000), kättesaadav aadressil https://www. federalregister.gov/documents/2000/07/24/00-18489/issuance-of-safe-harbor-principles-and-transmission-to-european-commission.
Käesolev kiri asendab nimetatud varasemad kohustused.